1925 г. Крал Джордж V управлява една четвърт от населението на света.
Той моли втория си син, херцога на Йорк, да произнесе реч
за закриването на имперското изложение в Уембли, Лондон.
РЕЧТА НА КРАЛЯ
В ефир сте след две минути, ваше височество.
Сър?
Благодаря.
Оставете микрофона да си свърши работата, сър.
Ще се справите отлично. Просто не бързайте.
Време е.
Добър ден. Тук е националната програма на Би Би Си и имперската служба.
Ще се пренесем на стадион "Уембли"
за церемонията по закриването на имперското изложение,
където негово кралско височество ще прочете съобщение от баща си,
негово величество крал Джордж V.
Участваха 58 британски колонии и доминиони,
което превърна изложението в най-голямото по рода си.
Помнете, сър. Три премигвания и като светне червено, сте в ефир.
Чрез новото изобретение, радиото,
на церемонията по откриването, негово величество
за първи път се обърна към поданиците си в ефир.
В края на първия сезон
наследникът на трона, принцът на Уелс, участва за първи път в радиопредаване.
А днес по-малкият му брат, негово кралско височество
херцогът на Йорк, ще направи
встъпителното си обръщение към нацията и света.
Получих...
от негово величество...
краля.
Пикадили № 145, Лондон 1934 г.
Вдишайте дима дълбоко в дробовете си, ваше височество.
Отпуска ларинкса, нали?
Пушенето успокоява нервите и ви дава самоувереност.
Сега ако ваше височество бъде така любезен да си подаде ръката...
Стерилизирани са.
Ако ми позволите дързостта, поставете няколко в устата си.
Извинете, докторе. Каква е целта?
Класическият подход. Излекувал е Демостен.
Това се е случило в Древна Гърция. Все още ли действа?
Ако бъдете така любезни да прочетете...
Богатството на словото.
Съпротивлявайте се на топчетата, ваше височество.
Изговаряйте!
Малко повече концентрация, ваше височество.
Едва не глътнах проклетите топчета!
Много ви благодаря, докторе. Беше изключително интересно.
Да лапам топчета! Може да си завре проклетите топчета...
Тик-так.
Знаеш, че не може повече така, Бърти.
Знам.
Обещай ми, че няма да се повтори.
Има ли някого?
В тоалетната съм.
Г-жо Джонсън. Ето ви и вас.
Съжалявам, нямам секретар. Обичам простотата.
"Щастлив е и богат е този, който доволен е от туй що има."
Моля? - Шекспир. Как сте?
А вие? - Мъчи ме кашлица.
Малко е неловко, но се боя, че закъсняхте.
Да, боя се, че е така. - Къде е г-н Джонсън?
Той не знае, че съм тук. - Началото не е обещаващо.
Съпругът ми се е срещал с мнозина без резултат. Боя се, че губи надежда.
Не се е срещал с мен. - Доста сте самоуверен.
Вярвам във всеки, желаещ да се излекува.
Той със сигурност го желае. Съпругът ми е...
Налага му се да говори пред публика.
Може би трябва да си смени работата? - Не може.
Заробващ договор? - Нещо от този род.
Само мъжлето ви трябва да отскочи. Във вторник ми е удобно.
Ще ми разкаже повече подробности, аз ще преценя и ще видим нататък.
Простете, докторе. Нямам "мъжле" и не "отскачаме".
Също така не обсъждаме личния си живот.
Вие трябва да дойдете при нас.
Съжалявам г-жо Джонсън, играта, теренът и правилата са мои.
Обсъдете го със съпруга си и можете да ми се обадите по телефона.
Благодаря, че наминахте. Приятен ден.
Ами ако съпругът ми е Йоркският херцог?
- Да, Йоркският херцог.
Срещата не беше ли за Джонсън? Простете, ваше...
Кралско височество.
Използвахме името Джонсън през Голямата война,
когато флотът не искаше врагът да узнае, че той е на някой кораб.
За враг ли ме считате? - Да, ако останете така неотзивчив.
Ще оцените нуждата от пълна дискретност.
Разбира се. Как ме открихте, ваше височество?
Председателят на дружеството на логопедите.
Айлийн Маклауд? Тя е добър човек.
Предупреди ме, че нестандартните ви методи са "необичайни и спорни".
Отвърнах й, че това не са любимите ми думи.
Мога да излекувам съпруга ви. Но за да проработи методът ми,
са ми нужни доверие и пълно равенство.
Тук в безопасната атмосфера на моя кабинет.
Без изключения.
В такъв случай...
Кога можете да започнете?
Все още ръмжи доста. - Накара ме да карам твърде бавно.
Прибра ли майка си? - Цял ден не съм излизал от колата.
Днес имах необикновен посетител.
Може ли да стана от масата? - Колко необикновен?
Не, можеш да останеш да слушаш празното дърдорене на родителите си.
Благодаря, татко. - И мамо.
И аз. - Среща с Джейн ли имаш?
Не, с друга.
Докторе? Помогни на братята си с миенето на чиниите.
Добре съм си. - Кой беше, Лайънъл?
Защо повдигаш въпроса, щом не можеш да кажеш?
Мъртъл, беше просто една жена, желаеща да помогне на съпруга си.
Повикаха ме на прослушване.
Любимата ми пиеса. - Не са ли всичките такива?
Може да бъде много забавно.
Убедена съм, че ще бъдеш блестящ. - Високоуважавана аматьорска трупа.
От Пътни.
Утре четвърта глава. "Полетът".
Мамо, нямам търпение да разбера къде са отлетели...
Да отлетиш!
Не са ли късметлии!
Сега татко ще ни разкаже приказка!
Не може ли един пингвин вместо него?
Не, искам приказка за пингвини.
Съвсем набързо.
Имало едно време две принцеси,
принцеса Елизабет и принцеса Маргарет,
чийто татко бил пингвин.
Понеже бил омагьосан от зла вещица.
Това било крайно неудобно за него,
защото той обичал да гушка принцесите в обятията си
но не можел, защото имал криле като херинга...
Херингите нямат криле.
Пингвините имат криле с формата на херинга.
Но това, което влошавало нещата било, че тя го пратила на Южния полюс,
което е страшно далеч, за да се върнеш пешком,
ако не умееш да летиш.
Когато стигнал до водата,
той се гмурнал в дълбините така бързо,
че до обяд бил стигнал Саутхемптън.
Там взел влака в 2.30 ч. до Уейбридж,
прекачил се в Клапъм и попитал
една минаваща патица как да стигне до Бъкингамския дворец.
Преплувал Темза до канала на мивката
и стреснал здравата готвачката, мама и г-жа Уитакър.
Когато момичетата чули врявата,
изтичали в кухнята, където го измили,
дали му скумрия и го целунали.
А когато го целунали,
познайте в какво се превърнал? - В красив принц.
В късоопашат албатрос.
С толкова големи криле,
че можел да прегърне заедно и двете момичета.
Време е за сън, момичета.
Отведете тези коне в конюшнята им. - Имате точно една минута.
Нахранете ги, разрешете ги и в леглата.
Госпожа Симпсън там ли ще е? - Брат ми настояваше.
Той сериозен ли е? - За присъствието й на вечерята ли?
Не, в отношенията си с нея!
Омъжена жена? Не би могъл да бъде. - Тя може.
Открих много интересен човек.
На Харли стрийт. Лекар. - И дума да не става.
Няма да водя повече подобни разговори. Въпросът е приключен.
Подходът му изглежда различен...
Сега ли?
Сега.
След зимата на нашите раздори
настана над страната пищно лято под слънцето на тоя син на Йорк.
Всички облаци, до неотдавна притискали дома ни,
погребани са вдън морето.
Сега челата ни окичени са със победни лаври...
Благодаря!
Чудесна дикция, господин... - Лог. Лайънъл Лог.
Е, господин Лог.
Не чух воплите на уродливото същество, жадуващо да стане крал.
Нито съм подозирал, че Ричард Трети е бил крал на Колониите.
Зная всички реплики. Играл съм ролята и преди.
Сидни? - Пърт.
Забележителен театрален град.
Ентусиазиран. Отзивите за мен бяха чудесни.
Е, Лайънъл, мисля, че нашата театрална трупа
търси малко по-млад човек...
и малко по-царствен.
Първо трябва да се затвори тази. После тази.
Къде откри този... лекар?
В малките обяви, до "Френски гол модел на пазара".
Има отлични препоръки.
Взема солидни хонорари, за да помага на бедните.
Боже, може да е болшевик?
Няма секретар. Обича простотата.
Семейство Джонсън.
Можете да влезете, господин Джонсън.
Лайънъл каза да изчакате тук, ако желаете, госпожо Джонсън.
Или тъй като...
денят е приятен...
може да се разходите.
Добре ли беше, Лайънъл?
Прекрасно, Уили. Седни да изчакаш майка си.
Госпожо Джонсън.
Господин Джонсън, ще влезете ли?
Искаш ли бонбонче? - Уили е добро момче.
Не можеше да произнесе и звук, когато дойде за първи път при мен.
Синовете ми ги направиха. Хубави са, нали?
Моля, настанете се удобно.
Казаха ми да не сядам твърде близо до вас.
Предполагам, че при разговор с принц,
трябва да се изчака принцът да избере темата.
Ако ме чакате
аз да започна разговор, това може доста да се проточи.
Знаете ли вицове?
Никога не улучвам подходящия момент.
Чаша чай? - Не, благодаря.
Аз бих изпил един.
Няма ли да започнете да ме лекувате, д-р Лог?
Само, ако желаете да бъдете лекуван.
Наричайте ме Лайънъл.
Предпочитам "докторе". - А аз Лайънъл.
Аз как да ви наричам?
Ваше кралско височество и след това сър.
Доста официално за обстоятелствата. Предпочитам по име.
Принц Албърт Фредерик Артър Джордж?
Какво ще кажете за Бърти?
Само семейството ми ме нарича така. - Отлично.
Тук е по-добре да бъдем равни.
Ако бяхме равни, нямаше да съм тук.
Щях да съм у дома при жена си и никой нямаше да дава пукната пара.
Не го правете. - Моля?
Смятам, че вдишването на дима в дробовете ви убива.
Лекарите ми казват, че отпуска гърлото.
Те са идиоти. - Всичките вече имат титли.
Тогава официално са идиоти.
В моя дворец - моите правила.
Благодаря.
Кой е най-ранният момент, който си спомняте?
Какво имате предвид? - Първият ви спомен.
Не съм тук...
да обсъждам въпроси от лично естество.
Защо тогава? - Защото заеквам ужасно!
Избухлив сте. - Един от многото ми недостатъци.
Кога се прояви дефектът? - Винаги съм си бил такъв!
Съмнявам се. - Няма вие да ми казвате! Аз пелтеча!
Това ми е работата. Никое дете не започва да говори със заекване.
Кога започна при вас?
На четири или на пет години. - Типично.
Казвали са ми го.
Не помня да не съм заеквал.
Вярвам. Заеквате ли, когато мислите? - Не ставайте смешен.
А когато говорите на себе си?
Всеки приказва на себе си понякога, Бърти.
Спрете да ме наричате така! - Няма да ви наричам другояче.
Тогава няма да разговаряме!
Колко вземате за това, докторе?
Цяло състояние.
Ще го оставя да се запари.
Е, когато говорите на себе си, заеквате ли?
Разбира се, че не!
Това доказва, че проблемът ви не е неизменна част от вас.
Каква смятате, че е била причината?
Не знам.
Все ми е едно! Заеквам.
Никой не може да ме излекува! - Обзалагам се,
че можете да четете гладко.
Ако спечеля облога, ще продължа да ви разпитвам.
А ако спечеля аз? - Няма да се налага да ми отговаряте.
Хората обикновено залагат пари.
Да заложим по шилинг, ей така, за спорта?
Да видя монетата ви? - Не...
нося пари. - Имах подобно странно усещане.
Ще ви заема. Ще ми ги върнете другия път.
Кой е казал, че ще има следващ път? - Още не съм решил дали ще ви поема.
Изправете се, моля, и вижте това.
Оттук.
Не мога да го прочета.
Тогава ми дължите шилинг за отказа да опитате.
Да бъдеш или да не бъдеш... Това...
Не мога да чета!
Още не съм приключил.
Ще запиша гласа ви и после ще ви го пусна на същия апарат.
Великолепен е. Последна новост от Америка: "Силвъртон".
Ще ги сложите ли?
Залогът е цял шилинг. Можете да се приберете богат!
Пуснахте музика. - Знам.
Как да чуя какво казвам?
Със сигурност умът на един принц знае какво върши устата му.
Не сте особено добре запознат с кралските особи.
Безнадеждно!
Великолепно. Бих ли излъгал принца заради дванайсет пенса?
Нямам представа какво може да стори един австралиец за толкова пари.
Нека ви го пусна. - Не.
Добре, тогава ще ви задавам въпроси.
Благодаря, докторе,
не мисля, че това е за мен.
Благодаря за отделеното време. Довиждане.
Сър?
Записът е безплатен. Запазете го за спомен.
В настоящия момент усилията на всички ни са насочени
към постигане на трайно спокойствие в пределите на страната ни,
безкористно възстановяване на благополучието в тези тежки времена
и помощ
за обезсърчените и смазаните от тежестта на предходните години.
На всички и на всекиго
пожелавам весела Коледа. Бог да ви пази.
Край на предаването.
Лесно е, когато знаеш как.
Опитай.
Поздравления, сър. - Господин Ууд.
Прекрасен човек. Чап ме е научил на всичко.
"Оставете микрофона да си свърши работата."
Седни, изправи се, обърни се смело към проклетото нещо
и посрещни предизвикателството като порядъчен англичанин.
Покажи кой командва тук. - Татко, не мога да го прочета.
Това адско устройство ще промени всичко, ако не го прочетеш.
В миналото кралете е трябвало само да изглеждат достолепно в униформа
и да не падат от коня.
Сега се налага да нахлуем в домовете на хората и да ги спечелим.
Семейството ни се принизи до най-нископоставените същества.
Станахме артисти!
Не сме семейство, а фирма. - И някои от нас всеки момент
могат да останат без работа. Скъпият ти брат и бъдещ крал.
Интересува се само от жени, които са омъжени за другиго.
Раздели се с лейди Фърнес.
И се захвана с госпожа Симпсън, която има двама живи съпрузи!
Казах му директно, че няма да приемем разведена жена в двора.
Той отвърна, че това го прави извънмерно щастлив.
Помислих си, че отговаря така, защото е спала с него.
"Кълна се", точно така ми каза.
"Кълна се, че не сме имали неморални отношения."
Гледаше баща си в очите и излъга!
Когато умра, това момче ще съсипе себе си, семейството и нацията.
И кой ще събере парчетата?
Хер Хитлер е заплашил половин Европа, маршал Сталин - другата половина.
Кой ще се изправи между нас,
войнишкия ботуш и пролетарската бездна?
Ти!
Ако брат ти пренебрегне дълга си, това ще се стовари върху теб.
Трябва да опиташ, синко.
Кажи го! - Едно от чудесата...
На съвременната... Не бързай. Внимателно подбирай думите си.
Наука ми дава възможност...
Отпусни се!
Просто опитай! - В деня на Рождеството...
да говоря пред всички мои...
Направи го!
Лъжлив негодник.
Пуснахте музика. - Знам.
Как да чуя какво казвам?
Със сигурност умът на един принц знае какво върши устата му.
Не сте особено добре запознат с кралските особи.
Да бъдеш или да не бъдеш? В туй е въпросът,
който мъчи всички нас.
Дали е по-достойно да понасяш стрелите на свирепата Съдба
или обнажил меч да се опълчиш срещу море от мъки
и в таз битка да зачеркнеш всички?
Смърт... Заспиваш... И толкова...
И в тоя сън изчезват душевният ти гнет
и всички болки, измъчващи плътта ни.
Такъв свършек... Безнадеждно!
Само по работа.
Никакви лични глупости.
Мисля, че ви го обясних при срещата ни.
Носите ли ми дължимия шилинг? - Не!
Не го очаквах. - Вие ме измамихте.
Физическите упражнения и триковете са важни.
Това, за което ме молите, е само повърхността на проблема.
Достатъчно ни е.
Доколкото разбирам, съпругът ми има механични затруднения с говора си.
Може би трябва да се занимаете само с тях.
Готов съм да работя усилено, д-р Лог. - Лайънъл.
Вие готов ли сте да изпълните вашата част?
Добре. Искате само механика?
Трябва да отпуснем челюстните мускули и да направим езика ви по-силен.
Например чрез повтаряне на скоропоговорки.
Шест шишета се сушат на шест шосета. Шейсет и шест шишета се сушат
на шейсет и шест шосета. - Добре!
Имате отпуснат корем. Трябва да засилим диафрагмата ви.
Чиста механика. - Точно това искаме.
Ще ви струва един шилинг. - Забравете проклетия шилинг!
Възможно е понякога
да бъдете помолен за помощ
при някои маловажни мероприятия.
Ще се съгласите ли?
Разбира се.
Това ще бъдат всички очаквани от вас услуги.
Другата седмица ли да дойда? - Ще се срещаме всеки ден.
Почувствайте как челюстта се люлее.
Леки подскоци. Отпуснете раменете напълно.
Поемете дълбоко въздух. Разширете гръдния кош.
Поставете ръцете си върху ребрата.
Дишайте по-дълбоко.
Как се чувствате? - Плещя само глупости.
Не е ли това същината на публичните изказвания?
Аз и съпругата ми
сме щастливи да посетим този важен...
Вдишайте дълбоко и се изправяйте, ваше височество.
Издишайте бавно и се отпускайте назад, ваше височество.
Добре ли си, Бърти? Всъщност е много забавно.
М-м-мама. - Всеки път съкращавайте звука "м".
м-м-машиностроителен район...
Дълбоко вдишване и: Онче-бонче
счупено пиронче...
Просто се люлейте.
Отлично.
Няма да ни позволи... - Да отпуснем раменете.
Охльо-бохльо, покажи си рогцата,
да ги видят децата бели ли са, черни ли са.
Късопаметен си, Бърти. Хайде.
Крава. Крава. - Крал.
Крал.
Всеки, който може да крещи пред отворен прозорец,
е в състояние да се научи да произнася речи.
Петдесет. - Вдишайте дълбоко
Това е... - ...и оставете думите да се леят.
Нищо подобно не се случва. - Още веднъж, Бърти. Ще успеете.
Шейсет и шест шишета...
Татко.
Имението Сандрингам, 1936 г.
Здравей, Бърти. - Здравей, Дейвид.
Чух, че си имал публични изяви. - Съвсем не.
Отдавна ли чакаш?
По дяволите, кучешки студ.
Къде беше?
Имах работа. - Аз също.
Елизабет има пневмония. - Съчувствам ти. Ще се оправи.
Но татко няма.
Аз ще карам.
Старият негодник го прави нарочно.
Да умира ли?
Напуска ни преждевременно, за да усложни въпроса с Уолис.
За бога, Дейвид. Знаеш от колко отдавна боледува.
Уолис ми обясни. Тя има невероятен усет за подобни неща.
...чрез кралски указ, подписан в Уестминстър на 11.06.1912 г,
негово величество крал Джордж V учредява, разпорежда и обявява
регентство под формата на държавен съвет.
Не разбирам какво говорите. - Учредяването на съвета, сър.
Ще можем да действаме от ваше име.
Още съм объркан...
Да го одобрите. - Благодаря.
Малко по-добре ли ви е, сър? - Не, чувствам се отвратително.
Пързаляла ли си се на кънки?
Не, Джордж.
Да, разбира се.
Разбирам, скъпа, дори и дългият разговор не може да замени
приспивната прегръдка на другия.
Трудно е да заспиш сам, както напоследък често ни се случва.
Дейвид, вечерята. - Говоря с Уолис!
Бърти.
Не. Няма значение.
Не искам.
Не. Ще ти се обадя по-късно.
Дочуване.
Уолис ужасно тъгува за мен. - Мама каза, че закъсняваш за вечеря.
Забравя, че проклетият часовник на татко избързва с половин час.
Как е кралят? Надявам се, че не страда.
Негово величество вече е по-спокоен.
Благодаря.
Дейвид, ако баща ти беше здрав, нямаше да допусне да закъсняваш.
Нито щеше да търпи това неприятно положение.
Ценя факта, че сте различен от баща си -
и като възгледи, и като темперамент.
Искам да знаете, че когато кралят е обсъждал поведението ви,
във ваш интерес, винаги съм се старал да го представя
в най-благоприятната светлина.
Значи мога да разчитам винаги да вземате присърце интересите ми.
Боя се, че нашето бдение няма да продължи дълго. Моля, продължете.
Предаваме нашия брат Джордж на Божията милост,
на нашия Създател и Спасител.
Да живее кралят.
Надявам се да му бъда достоен заместник.
Какво става по дяволите? - Бедната Уолис. Сега съм в капан!
През тези 25 изпълнени с вълнения и слава години
крал Джордж ни даде един ценен урок -
как да бъдеш лидер, но и другар на народа си.
През целия си живот той бе пътеводна звезда на велика нация...
Татко.
Време е за Шекспир.
Сигурен ли си? - Хайде.
Започвай да мислиш.
Обзалагам се, че ще е "Макбет". - Не. Винаги е "Отело".
Уплаши ли се?
Не се страхувай. - Калибан!
Това си беше чист късмет.
Не слушай този дървен философ. Давай, татко.
Островът гъмжи от шумове, мелодии и звуци,
галещи слуха и все безвредни.
Понякога безбройни струнни инструменти бръмкат във ушите ми,
а друг път долавям гласове, които даже от дълъг сън
току-що да съм станал, приспиват ме отново.
Добре, умнико, какво следва?
И във дрямка пред мене облаците се открехват,
разкривайки съкровища, готови са да се изсипят отгоре ми
и аз през плач се моля отново да заспя.
Толкова тъжна мисъл.
Следващият ми пациент явно е подранил. Вървете момчета. Съжалявам.
Един момент, Клифърд.
Бърти!
Казаха ми да не ви чакам.
Моите съболезнования за баща ви.
Не искам да се натрапвам. - Нищо подобно. Заповядайте.
Упражнявах се. Всеки ден по един час. Въпреки всичко.
Какво се е случило тук?
Съжалявам, с децата се забавлявахме.
Настроен ли сте за работа днес?
Това е биплан. - Ще стопля малко мляко.
Лог, бих убил за нещо по-силно.
Не бях до баща си, когато почина. Все още страдам.
Мога да си представя.
Какъв беше баща ви? - Пивовар.
Поне имаше безплатна бира.
В памет на баща ви.
После ми казаха,
че последните думи на баща ми са били:
"Бърти притежава повече смелост от всичките си братя взети заедно."
Не можеше да ми го каже в очите.
Брат ми.
Какво за него?
Опитайте се да го изпеете.
Моля? - Знаете ли някоя песен?
Песен? - Да, песен.
"Река Суони". - Обичам тази песен.
По една случайност ми е любимата. - Изпейте ми припева.
В никакъв случай.
Винаги съм искал да сглобявам модели, но баща ми нямаше да позволи.
Той събираше марки. И ние трябваше да събираме марки.
Можете да си довършите мисълта, ако я изпеете.
Брат ми Дейвид та-ра-рам...
Няма да се правя на глупак пеейки. - С мен можете.
Защото вие сте странен. - Ще го приема като комплимент.
Правилата са си правила.
Няма да пея "Река Суони".
Опитайте "Надбягванията в Кемптаун". Брат ми Дейвид ми каза тра-ла-ла...
Продължителният звук ще ви осигури плавност.
Не се ли чувствате странно, сега когато Дейвид е на трона?
Честно казано отдъхнах си,
като узнах, че няма да бъда крал.
Но ако той не създаде наследник, вие ще заемете престола.
А после дъщеря ви Елизабет ще ви наследи.
Тук много сгрешихте, докторе.
Виждате ли, Лайънъл? Не заеквахте.
Естествено, нали пеех.
Като награда ще ви позволя да залепите тези подпори.
Синът ви няма ли да се обиди?
Не, изобщо.
С Дейвид бяхме много близки. Млади самци. Нали разбирате.
Тичахте по едни и същи момичета?
Дейвид много ми помагаше в уреждането на запознанства.
Заедно се възползвахме
от експертните услуги на мадам Полет в Париж.
Разбира се, не по едно и също време.
Дейвид присмиваше ли ви се? - Всички го правеха. "Б-Б-Б-Бърти".
Татко го поощряваше. "Кажи го, момче!"
Беше решил, че така ще престана.
Казваше: "Аз се боях от баща си и моите деца е редно
дяволски да се боят от мен".
Десняк ли сте по рождение?
Левак. Наказваха ме и се научих да използвам дясната си ръка.
Често се среща при заекващите.
Някакви други корекции?
Х-образни крака.
Направиха ми метални шини, които носех денонощно.
Сигурно е било болезнено. - Истинска агония.
Сега краката ми са прави.
Кой от семейството ви ви беше най-близък?
Бавачките. Но не и първата ми бавачка.
Тя обичаше Дейвид, а мен ме мразеше.
Когато ни водеха на ежедневната среща с родителите ни,
тя ме щипеше.
Аз се разплаквах и веднага ме връщаха при нея.
После тя...
Изпейте го.
Тя дълго, дълго ме оставяше гладен.
Родителите ми забелязаха чак след три години.
Както можете да се досетите, това ми създаде проблеми със стомаха.
До ден-днешен.
А брат ви Джони?
Бяхте ли близък с него?
Джони. Прекрасно момче.
Епилепсия и...
той стана "различният".
Почина на 13 години, далеч от всички.
Казвали са ми, че не е заразно.
Искате ли да ви налея?
Да, моля.
Знаете ли, Лайънъл, вие сте първият обикновен англичанин...
Австралиец.
С когото разговарям.
Понякога, когато се возя по улиците
и забелязвам как някой обикновен човек ме гледа,
откривам колко малко знам за живота му и колко малко знае той за моя.
Благодаря. - За това са приятелите.
Не бих могъл да знам.
Замъкът Балморал, Шотландия
Престани, скъпи. - Твоя е вината, че се упражнявам.
О, не!
Секат стогодишни смърчове, за да подобрят гледката!
За коя се мисли тя!
Нека се опитаме да бъдем любезни с госпожа Симпсън.
Нарича ме: "дебелата шотландска готвачка".
Не си дебела. - Започнах да се закръглям.
Готвиш рядко.
Шейсет и шест... - Млъкни!
Техни кралски височества, херцогът и херцогинята на Йорк.
Колко се радвам да ви видя и двамата.
Добре дошли в нашата селска хижа.
Пристигнах по покана на краля.
Ваше величество.
Извинете, че закъсняхме. - Приятно ми е да ви видя...
Госпожо Симпсън.
Здравей, Дейвид.
Виждам, че правиш промени в градината.
Да, още не съм приключил.
Не ми казвайте, че се държах невъзпитано, г-н Чърчил.
Напротив, ваше височество. Етикетът повелява
да бъдете посрещнати от официалния домакин - краля,
не от прост човек. - Благодаря.
С какво го привлича? - Нямам представа.
Очевидно има определени умения,
придобити в едно заведение в Шанхай.
Дейвид.
Минутка, скъпа. Извинете.
Дейвид, опитвах се да се срещна с теб.
Бях ужасно зает. - С какво?
Царувах.
Царуването е опасно занимание напоследък.
Къде е руският цар? Къде е братовчедът Вилхелм?
Много си черноглед.
Царуването включва ли уволняването на 80 души персонал
и купуването на перли за Уолис, докато Европа се тресе от социализъм?
Спри да се тревожиш. Хер Хитлер ще се справи с това.
А кой ще се справи с хер Хитлер? - Къде е реколтата от 1923 г?
Настанил си тази жена в покоите на майка ни!
Мама няма да спи в същото легло. - Не е смешно.
Ето го. Уолис обича най-доброто.
Не ме интересува с коя жена си лягаш нощем,
ако денем изпълняваш дълга си!
Уолис не е поредната жена, с която си лягам.
Смятаме да се оженим.
Моля? - Ще подаде молба за развод.
Милостиви боже!
Не можеш ли просто да й дадеш хубав дом и титла?
Не искам да ми е само любовница. - Църквата не приема развода,
а ти си неин глава. - Никакви права ли нямам?
Много привилегии. - Не е едно и също.
Любимото ти простолюдие може да се жени по любов. Защо не и аз?
Ако беше обикновен човек, на какво основание щеше твърдиш, че си крал?
Май си изучил жалката ни конституция. - А ти не.
Затова ли е всичко? Реши да блеснеш, откакто ходиш на уроци по красноречие?
Това е сензацията в Лондон.
Опитвам се да...
Копнееш за по-голяма аудитория ли, Б-Б-Бърти?
Недей...
Малкият брат се опитва да свали големия от трона.
Д-д-доста средновековно.
Къде бяхте? - Говорехме си.
Няма значение.
Ах, какъв прекрасен хитрец си.
Опитвам се да бъда.
Целият ми труд отиде напразно.
Родният ми брат. Не можах да му отвърна и думичка.
Защо пред Дейвид заеквате повече, отколкото пред мен?
Защото на вас ви плащат да ме слушате! - Бърти, аз не съм гейша.
Спрете да се правите на умник! - Какво у Дейвид ви спира да говорите?
Какво, по дяволите, ви кара да се връщате все на тази тема?
Вулгарно, но гладко. Не заеквате, когато ругаете.
Разкарай се! - Това ли е най-доброто, което можете?
Проклет нехранимайко, гадно копеле.
Всеки хулиган от държавно училище ще се представи по-добре.
Лайно!
Лайно, лайно!
Изпражненията се откъсват леко от езика ви.
Защото съм ядосан! - Знаете ли съчетанието с буквата "М"?
Мастурбация? - О, Бърти.
Мамка ти!
Да! Ето, без грам заекване!
Скапан! Лайно! Мамка ти и цици!
Татко? Какво става?
Извинявай. Довърши си домашното.
Това е една ваша страна, която не бива да виждаме често.
Да, наистина не бива. Не и публично.
Да се поразходим. - Лог, не мисля, че идеята е добра.
Какво има? Защо сте толкова разстроен?
Лог, не можете да си представите.
Брат ми си е загубил ума по жена, която е била омъжвана два пъти.
Тя иска развод и Дейвид е решен да се ожени за нея.
Госпожа Уолис Симпсън от Балтимор.
Не е редно. Кралица Уолис Балтиморска? - Немислимо.
Може ли да го стори? - Не, но ще опита.
Ще гръмне скандал.
Не могат ли да се срещат тайно?
Де да можеше.
Какво ще стане с вас?
Знам си мястото!
Ще сторя всичко по силите си брат ми да остане на престола.
Толкова ли е сериозно?
Вашето място може би е на трона. - Не съм алтернатива на брат си.
Бихте могли да засенчите Дейвид... - Не си позволявайте волности!
Това граничи с измяна. - Бихте могли да бъдете крал.
Това е измяна! - Не бива да се ръководите от страха.
Достатъчно!
От какво се боите? - От отровните ви думи!
Защо дойдохте при мен? Не сте някой човечец,
нуждаещ се от логопед, за да може да клюкарства.
Не ме поучавайте за дълга ми!
Аз съм син на...
Крал. Брат на краля.
А вие сте неоправдал надеждите син на пивовар!
Нагъл австралийски овчар!
Вие сте никой. Край на уроците!
Даунинг стрийт № 10
Не защото е американка. Това е най-малкият проблем.
А защото скоро ще е развеждана два пъти американка.
А кралят, като глава на Англиканската църква,
не може да се ожени за разведена жена.
И, сър, простете за естеството на информацията,
но според Скотланд Ярд, кралят не винаги се ползва
от изключителни права
над предпочитанията и чувствата на госпожа Симпсън.
Споделя ги с женен търговец на стари коли,
някой си господин Гай Тръндъл.
Освен това се носи мълва,
че посланикът на Хитлер, граф фон Рибентроп,
й изпраща всеки ден по 17 карамфила.
Ако кралят продължи да пренебрегва съветите на правителството си,
ще трябва да абдикира. Или правителството ще подаде оставка.
Господин министър-председател, нима ще оставите страната
без правителство?
Ще продължи ли кралят да прави каквото си поиска
или ще започне да върши това, което хората очакват от него?
Какво има, скъпи? - Проблеми с един пациент.
Не е характерно за теб. Защо?
Изплашен е. Бои се от собствената си сянка.
Нали затова идва при теб?
Този човек може да стане велик, а ми се противопоставя.
Може би не иска да бъде велик.
Може би ти го искаш.
Сигурно прекрачих границата.
Извини се. Стори добро и на двама ви.
Много съжалявам, господин Лог, но херцогът е зает.
С радост ще почакам. Мога да намина и по-късно.
Както казах, херцогът е ужасно зает.
Благодаря.
Парламентът няма да одобри брака им.
Но има други причини за безпокойство, сър.
Нехаен е към държавните документи. Безотговорен и нерешителен е.
Някои се опасяват на чия страна ще застане,
когато започне войната с Германия.
Няма да се стигне дотам. - Напротив, сър.
Премиерът Болдуин може и да отрича,
но намеренията на Хитлер са кристално ясни.
Войната с Германия е неизбежна
и ние се нуждаем от крал, който да ни обедини.
Боя се, че брат ми
в момента не е на себе си.
Мислили ли сте как да се наречете?
Положително не Албърт, сър. Твърде немско име.
Какво ще кажете за Джордж?
В чест на баща ви. Джордж Шести.
Чудесна приемственост, не смятате ли?
Дейвид! Слава богу.
Изглеждаш изтощен.
Как се справяш?
Бърти. Решението е взето.
Оттеглям се.
Не можеш да вземеш подобно решение. - Боя се, че няма друг начин.
Трябва да се оженя за нея.
Твърдо съм решил. Съжалявам.
Това е ужасна новина.
Дейвид, никой не го иска. Най-малко аз.
Най-сетне мога да кажа няколко думи от себе си.
Никога не съм искал да премълчавам каквото и да било,
но досега, съгласно конституцията, не можех да говоря.
Преди няколко часа
приключих със задълженията си на крал и император.
Сега, когато мой приемник стана брат ми, херцогът на Йорк,
първите ми думи трябва да засвидетелстват верността ми към него.
Правя го от цялото си сърце.
Всички знаете причините, подтикнали ме да се откажа от трона.
Но трябва да ми повярвате, когато ви казвам,
че счетох за невъзможно да нося бремето на отговорността
и да изпълнявам дълга си като крал
без помощта и подкрепата на жената, която обичам.
Искам да знаете,
че това решение стана по-лесно за мен
благодарение на увереността ми,
че богатият опит на брат ми в обществените дела на страната,
както и отличните му качества
ще му позволят да заеме мястото ми
без застой и сътресения
в живота и напредъка на империята.
Възкачването на престола, дворецът Сейнт Джеймс, 12.12.1936 г.
Днес се срещаме
при обстоятелства, които са...
Ще ви хареса.
Благодаря, миличка. Маргарет, седлата. - Да, Монтесума. Добро момче.
Мамо, ето го седлото на Уилсън.
Много съжалявам. Съвсем скоро ще те нахраня.
Ще има ли място за кончетата в новата ни къща?
Разбира се, миличка, ще имаме цял дворец.
Реверанс.
Ваше величество.
Как мина?
Опитвам се да се запозная
с държавните документи.
Депеша от господин Болдуин, от която не разбирам и думичка.
Финансите на Дейвид.
Коледно радиопредаване.
Мисля си, че ще бъде грешка. - Не се притеснявай.
Планове за коронацията.
Това ще бъде още по-голяма грешка.
Аз не съм крал.
Аз съм военноморски офицер. Само това умея.
Не съм крал.
Извинявай.
Скъпи мой съпруже.
Знаеш, че отказах на първите ти две предложения за брак,
но не защото не те обичах,
а защото не можех да понеса мисълта да живея като кралица.
Не можех да се примиря с пътуванията и обществени задължения,
с живот, който не би ми принадлежал.
Но после си помислих: "Той заеква така хубаво,
че ще ни оставят на мира."
Ако чакате един крал да се извини, това може доста да се проточи.
Боя се, че закъсняхме малко.
Това е домът ми. Мъртъл играе бридж. Изпратих момчетата навън.
Чудесен е.
Прекрасен.
Може ли да седна? - Разбира се.
Искате ли чай, мадам? - Да, ще си сипя сама.
Вървете. Или трябва аз да ви сдобрявам?
Ето го вашия шилинг.
Разбирам
какво се опитвахте да кажете Лог.
Не подходих правилно.
Извинете.
Ето ме тук.
Дали нацията е готова за двуминутна тишина в ефира?
Всеки заекващ се бои да не се върне в изходна позиция.
Няма да го допусна. - Но ако аз се проваля,
Дейвид може да се върне. Представям си афишите:
"Боже, пази краля!"
Но не за мен.
Другите монарси в историята
са наследявали някой покойник или умиращ.
Моят предшественик е жив и здрав, в разцвета на силите си.
Каква каша!
Не мога да произнеса дори реч на Коледа.
Както правеше баща ви ли? - Именно.
Него вече го няма.
Напротив. Той е върху шилинга, който ви дадох.
Лесно можете да се освободите от него. Не е нужно да го носите в джоба си.
Или брат си.
Няма защо да се боите от неща,
които са ви плашели на петгодишна възраст.
Вие сте напълно самостоятелен човек, Бърти.
Дали?
Скоро тук ще стои вашият лик. - Лайънъл, скъпи?
Мъртъл!
Всичко наред ли е? - Да.
Бърти, елате тук.
Добре ли сте, Лог? - Да.
Не трябва ли да излезем? - Повярвайте ми, важно е.
Какво има?
Вие... Ваше... - Първо "ваше величество",
после следва "мадам" като в "макадам" не "м'ам", като в "хамам".
Не съм й казвал за вас. Седнете спокойно.
Чувала съм, че съпругът ви нарича моя Бърти,
а моят нарича вашия Лайънъл.
Но не вярвам да искате да ме наричате Лиз.
Ваше величество, аз съм госпожа Лог, мадам.
Приятно ми е да се запознаем, госпожо Лог.
Лог, не можем да стоим тук цял ден. - Можем.
Да изчакаме подходящия момент. - Лог, вие сте страхливец!
Абсолютно сте прав.
Излез оттам, човече!
Здравей, скъпа Мъртъл!
Подрани. Явно сте се запознали. Но не мисля, че познаваш
крал Джордж Шести. - Много ми е приятно.
Техни величества ще останат ли за вечеря?
С удоволствие, толкова е мило, но уви,
имаме планиран ангажимент. Много жалко.
Архиепископе. - Добре дошли, ваше величество.
Какво чудно преображение, сър.
Надявам се ще ни простите, че ще продължим с подготовката.
Позволете да ви обясня как ще протече церемонията.
Ще тръгнем от западната порта към кораба.
Разбрах, че думите ви ще се предават пряко, архиепископе.
Да, радиото наистина е кутията на Пандора.
Боя се, че трябва да допусна и кинокамери.
Аз лично ще редактирам заснетото.
Без каквито и да било колебания.
Това е доктор Лог от "Харли стрийт".
Той е моят логопед. - Ваше преосвещенство.
Ако знаех, че ваше величество търси помощ,
щях да ви предложа препоръките си.
Доктор Лог
ще участва в коронацията.
Ще говоря с настоятеля на катедралата, но ще бъде изключително трудно.
Бих искал докторът да седне
в кралската ложа.
Но там седят членовете на семейството ви, сър.
Затова ще е много подходящо.
А сега помещението ще ни трябва.
Но това е Уестминстърското абатство! Църквата трябва да подготви краля.
Моята подготовка е също толкова важна.
В пълно уединение, ако не възразявате.
Такова е и моето желание, ваше преосвещенство.
Ще оставя абатството на ваше разположение
тази вечер. Ваше величество.
Не мога да повярвам, че стъпвам върху Чосър, Хендел и Дикенс.
Всичко наред ли е? Да започваме.
Не съм тук, за да репетирам, доктор Лог.
Наричайте ме Лайънъл.
Вярно. Вие самият никога не сте се наричали доктор.
Само аз го правя.
Без образование, без диплома,
без квалификация. Просто голяма доза самообладание.
Звездната палата.
Поискахте доверие и пълно равенство.
Бърти, чух ви на Уембли. Бях там.
Синът ми Лори попита дали не мога да помогна на горкия човек.
В качеството си на неуспял актьор ли?
Вярно е, не съм лекар. И, да, играех по малко.
Рецитирах по кръчмите и преподавах красноречие в училище.
Като започна Голямата война,
войниците се връщаха направо от фронта с психически разстройства
и неспособни да говорят. Някой подхвърли:
"Лайънъл, ти си добър в говоренето, не можеш ли да им помогнеш?"
Прилагах мускулна терапия, упражнения,
но знаех, че трябва да се задълбая в проблема.
Тези бедни, млади момчета плачеха от страх и никой не ги чуваше.
Работата ми беше да отключа собствените им гласове
и да ги накарам да повярват, че ги слуша приятел.
Това трябва да ви напомня нещо, Бърти.
Приписвате си благородни заслуги. - Проучете. Всичко е вярно.
Вече проучих! Нямате представа от колко страни ме притискат.
Поръчителствах за вас, а вие нямате никакви
препоръки. - Но множество успехи!
Не мога да ви покажа диплома -
нямаше подобно образование. Научил съм всичко от личен опит.
А тази война ми даде значителен опит.
На табелката ми пише: "Л. Лог, говорни дефекти".
Няма титли и звания пред името ми.
Затворете ме в Тауър. - Бих го сторил, ако можех.
По какво обвинение? - Измама!
Обременихте нацията с безсловесен крал пред назряващата война.
Разрушихте щастието на семейството ми. Само за да примамите прочут...
пациент, на когото не сте могли и да се надявате да помогнете.
Ще се повтори историята с лудия крал Джордж Трети.
Само че сега ще бъде лудия крал Джордж Пелтека,
изоставил народа си в тежък час!
Какво правите? Станете! Не може да сядате там!
Защо не? Това е просто стол. - Не, това не е прост стол. Това е...
Столът на Свети Едуард! - Издраскан е с хорски имена.
На него са седели крале и кралици... - Под него има голяма скала!
Това е камъкът от Скун. Опошлявате всичко.
Вярвате ли в тези глупости? - Не ме интересува колко
кралски задници са търкали този стол. - Слушайте ме!
С какво право ми заповядвате? - Длъжен сте! Аз съм вашият крал!
Лично вие ми казахте, че не искате да бъдете.
Защо да си губя времето да ви слушам? - Имам правото да бъда чут! Имам глас!
Да, имате.
Притежавате толкова упорство, Бърти, най-смелият човек, когото познавам.
И ще бъдете дяволски добър крал.
Какво става тук, сър? - Всичко е наред, архиепископе.
Г-н Лог, открих безупречен английски специалист, който да ви замести.
Оттук насетне услугите ви вече няма да бъдат необходими.
Ролята на ваше величество е да се съветва и да бъде съветван.
Не сте се посъветвали, но току-що бяхте посъветван.
Не, сега аз ще ви посъветвам:
по този личен въпрос ще вземам решения сам.
Загрижен съм за главата, върху която трябва да поставя короната.
Оценявам го, архиепископе, но главата си е моя!
Ваш покорен слуга.
Благодаря, Бърти.
Ще репетираме ли? Кацайте на амвона.
Когато вие и Елизабет влезете през западната порта,
ще бъдете приветствани с псалма: "Зарадвах се, когато ми казаха."
Всъщност няма да сте зарадван, тъй като ще го пеят доста дълго време.
После вашият приятел, архиепископът, ще се изкачи по стъпалата до вас
и ще каже: "Ваше величество, готов ли сте да положите клетвата?"
Готов съм. - Разбира се!
Ще отида да видя как се чува отзад,
за да ви чуе дори старата ви бавачка.
Ще управлявате ли народите на Великобритания, Ирландия, Канада,
Австралия и Нова Зеландия според правата и обичаите им?
Кълна се тържествено. - По-силно! Не се чува.
Кълна се тържествено! - Много добре!
Ще се оставите ли законът, справедливостта и милосърдието
да ви ръководят във всички ваши решения?
Да. Да!
Следва едно доста дълга част за запазването на вярата,
продължава, дрън-дрън. На което вие накрая отговаряте:
Кълна се да изпълнявам и спазвам
дадените от мен обещания. - И Бог да ми помага.
Това е всичко. Четири кратки отговора,
целувате книгата, подписвате клетвата и ставате крал.
Лесно е.
Щяхте сложихте короната наобратно, архиепископе!
Някой беше махнал нишката, показваща задната част на короната, сър.
Старайте се да не губите нишката, архиепископе.
Архиепископе, не виждаме татко.
Много добре, архиепископе.
Надявам се ваши величества да са доволни от резултата.
Сега можете да изключите апарата.
Не, оставете го.
Ще седнете ли, архиепископе?
Невъобразимо множество от облечени в униформи хора
слушат възторжено Фюрера.
Татко, какво говори той?
Не знам, но явно го казва доста добре.
Сър, помолих да се срещнем днес,
за да предложа оставката си като министър-председател.
Много съжалявам да го чуя, господин Болдуин.
Невил Чембърлейн ще заеме мястото ми като премиер.
Въпросът е принципен. Аз съм грешал.
Не можах да повярвам, че е възможно да съществува човек
без капчица морални задръжки, като Хитлер.
Но светът може да бъде хвърлен за втори път
в бездната на унищожителна война.
Чърчил е бил прав от самото начало. Хитлер винаги се е стремял към това.
Съжалявам само, че ви изоставям в този кризисен момент.
Боя се, сър, че тепърва ви предстои най-тежкото изпитание.
Обръщам се към вас от канцеларията на Даунинг стрийт № 10.
Тази сутрин британският посланик в Берлин
е връчил на немското правителство ултимативна нота,
съобщаваща, че ако до 11:00 часа не ни уведомят,
че са готови незабавно да изтеглят войските си от Полша,
ние ще им обявим война.
Тъй като досега не са били предприети подобни действия,
следва, че страната е в положение на война с Германия.
Най-сетне, сър, ето я речта ви. В ефир сте в шест часа.
Ще продължи около девет минути. Текстът е одобрен.
Премиерът ще се присъедини към вас за предаването.
То ще се излъчва на живо в страната, в империята и към въоръжените ни сили.
Веднага доведете Лог тук.
Противовъздушни аеростати. - Да.
Бързо са ги издигнали.
Да потърсим ли укритие? - Не, карай. Всичко ще е наред.
Да, сър? - Лайънъл Лог.
Майор Хартли ме очаква. Това е синът ми Лори.
Благодаря, Лори. - Успех, татко.
Речта на краля. Имаме четирийсет минути до предаването.
Много ви благодаря.
Може би ни предстоят мрачни дни и...
Опитайте пак.
Може би ни предстоят мрачни дни и...
Когато заеквате, правете пауза и си казвайте: "Боже, пази краля".
Непрекъснато го повтарям, но явно никой не ме чува.
Дългите паузи са удачни - придават величие при важни събития.
Значи аз съм най-великият крал в историята.
Ако съм крал, къде е властта ми?
Мога ли да съставя правителство?
Мога ли да събирам данъци или да обявя война? Не!
И все пак олицетворявам властта. Защо?
Защото нацията вярва, че моят глас е нейният глас.
А аз не мога да говоря!
Да започнем отначало. В този скръбен час...
Мамка му!
Може би най-съдбовният в историята ни... Скапан! Лайно!
Изпращам към дома на всеки мой...
"П" винаги ме затруднява, дори когато пея.
С предихание "и-поданик".
И-поданик. Към дома на всеки мой
и-поданик, намиращ се в родината или отвъд океана.
Прекрасно!
Това послание, тра-ла-ла, носещо най-дълбоките ми чувства
към всеки един от вас, сякаш... Лайно! Мамка му! Скапан!
Съм прекрачил прага на дома ви и се обръщам към вас лично.
Мислете си: "Имам правото да бъда чут!"
Да бъда чут, по дяволите!
Сега валс. Движете се, без да спирате.
За втори път в живота на повечето от нас сме изправени пред...
"Пред" и пауза. - Не мога да го направя.
Можете, Бърти.
Прегледайте последния абзац. - Бърти, време е.
Идва.
Архиепископе. - Ваше величество.
Велик момент, сър.
Господин премиер. - Ваше величество.
Радвам се да ви видя отново.
Благодаря ви, че сте тук. Сигурен съм, че денят ви е бил напрегнат.
Да се надяваме, че проклетите сирени няма да ни прекъсват повече.
Нито щуращите се кучета.
Поздравления, първи лорде на Адмиралтейството.
Ваше величество.
Дълъг път.
Успех, сър.
Ужасно се боя от този апарат. Както знаете, имах проблеми с говора.
Не знаех. - Семейна тайна.
Къса юздичка на езика. Евентуална операция щеше да е твърде опасна.
В крайна сметка превърнах недостатъка си в достойнство.
Благодаря, господин Чърчил. - Сър.
Скъпи.
Колко остава, Лог? - Почти три минути, сър.
Господин Ууд. - Успех, ваше величество.
Господин Ууд.
Украсили сте, Лог. - Така е по-уютно.
Малко свеж въздух.
Готово, скъпи.
Шест шишета се сушат на шест шосета-
Шейсет и шест шишета се сушат на шейсет и шест шосета...
Бърти, скъпи, провери дали не е включен.
Червената светлина ще премигне 4 пъти и после ще я изключат,
защото не искаме това дяволско око да се взира във вас през цялото време.
Една минута, сър.
Сигурна съм, че ще бъдеш чудесен.
Четиридесет секунди, сър.
Лог, както и да завърши това,
не зная как да ви се отблагодаря за всичко сторено.
Благородническа титла?
Двайсет секунди.
Забравете за всичко останало и говорете само на мен.
Кажете ми го като на приятел.
В този скръбен час,
може би най-съдбовният в историята ни,
изпращам към дома на всеки мой
поданик,
намиращ се в родината
или отвъд океана,
това послание,
носещо най-дълбоките ми чувства
към всеки един от вас, сякаш
съм прекрачил прага на дома ви
и се обръщам лично към вас.
За втори път в живота на повечето от нас
сме изправени пред война.
Неведнъж
се опитвахме да намерим
мирен път за изглаждане на разногласията
между нас
и онези, които сега
са наши противници.
Но напразно.
Бяхме въвлечени в конфликт.
Бяхме призовани да посрещнем заплахата на принцип,
който ако надделее,
ще бъде гибелен за цивилизационния ред
в целия свят.
Подобен принцип,
оголен от всички преструвки,
със сигурност е простата
и примитивна доктрина, че правото е на страната на силния.
Заради всичко, на което държим и ни е скъпо,
е немислимо да откажем
да отвърнем на подобна заплаха.
Именно към тази благородна цел призовавам
поданиците си в родината и отвъд океана -
да превърнат нашата кауза в своя лична кауза.
Моля ги да останат спокойни, непоколебими
и обединени в това време на изпитания.
Задачата ще бъде трудна.
Може би ни предстоят мрачни дни
и войната вече няма да бъде ограничена само на бойното поле.
Можем просто да постъпим така, както смятаме, че е правилно.
И смирено
да поверим каузата си в божиите ръце.
Ако всички до един запазим решителна вяра,
че ще успеем,
то с божията помощ
ще победим.
Много добре, Бърти.
Все още се запъвате на "в".
Трябваше да дам някакъв знак, за да се уверят, че съм аз.
Поздравления, ваше величество. Като истински диктор.
Благодаря, господин Ууд.
Поздравления, ваше величество.
- Благодаря.
Готов съм.
Добре ли беше? - Отлично.
Вашата първа военновременна реч. Поздравления.
Предполагам, че от мен се очаква доста повече.
Благодаря, Лог.
Добра работа, приятелю.
Благодаря, ваше величество.
Знаех си, че ще успееш.
Благодаря, Лайънъл.
Тръгваме ли?
Поздравления, сър.
Справихте се даже по-добре от мен. - Нямам думи, ваше величество.
Поздравления, сър. - Господа.
Поздравления, ваше величество. - Как се справи татко, Елизабет?
Малко колебливо в началото, но после беше много по-добре.
Бъди благословена.
А ти как мислиш, Маргарет? - Беше просто блестящ, татко.
Естествено.
Готови ли сме?
Хайде, момичета.
Крал Джордж VI дава на Лайънъл Лог званието
рицар-командор на Викторианския орден през 1944 г.
Тази почест от признателния крал прави Лайънъл част от хората,
специално наградени за оказване на лична услуга на монарха.
Лайънъл е до краля при всяка от военновременните му речи.
С речта си по радиото,
Джордж VI става символ на националната съпротива.
Лайънъл и Бърти остават приятели до края на живота си.
Режисьор ТОМ ХУПЪР
Стиховете на Шекспир са в превод на Валери Петров.
Превод: Zaza14
Translator's Heaven 2011© http://subs.sab.bz